CELEX: 32019D1770
Language: sl
Date: 2019-10-23 00:00:00
Title: Izvedbeni sklep Komisije (EU) 2019/1770 z dne 23. oktobra 2019 o spremembi prilog k Odločbi 2006/766/ES glede vključitve Združenega kraljestva Velika Britanija in Severna Irska ter njegovih kronskih odvisnih ozemelj na seznama tretjih držav in ozemelj, iz katerih je dovoljen vnos školjk, iglokožcev, plaščarjev, morskih polžev in ribiških proizvodov za prehrano ljudi v Unijo (notificirano pod dokumentarno številko C(2019) 7639) (Besedilo velja za EGP)

24.10.2019   
               
               
                  SL
               
               
                  Uradni list Evropske unije
               
               
                  L 270/107
               
            
         IZVEDBENI SKLEP KOMISIJE (EU) 2019/1770
         z dne 23. oktobra 2019
         o spremembi prilog k Odločbi 2006/766/ES glede vključitve Združenega kraljestva Velika Britanija in Severna Irska ter njegovih kronskih odvisnih ozemelj na seznama tretjih držav in ozemelj, iz katerih je dovoljen vnos školjk, iglokožcev, plaščarjev, morskih polžev in ribiških proizvodov za prehrano ljudi v Unijo
         (notificirano pod dokumentarno številko C(2019) 7639)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 11(1) Uredbe,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji (PEU). Evropski svet je 11. aprila 2019 v dogovoru z Združenim kraljestvom sprejel Sklep (EU) 2019/584 (2), s katerim se podaljša obdobje na podlagi člena 50(3) PEU. V skladu z navedenim sklepom se je obdobje iz člena 50(3) PEU dodatno podaljšalo do 31. oktobra 2019. Pravo Unije se zato od 1. novembra 2019 (v nadaljnjem besedilu: datum izstopa) za Združeno kraljestvo in v njem ne bo več uporabljalo.
                  
               
                     (2)
                  
                  
                     Uredba (ES) št. 854/2004 določa, da se proizvodi živalskega izvora uvažajo samo iz tretje države ali dela tretje države, ki je na seznamu, sestavljenem v skladu z navedeno uredbo.
                  
               
                     (3)
                  
                  
                     Odločba Komisije 2006/766/ES (3) vsebuje seznam tistih tretjih držav, ki izpolnjujejo merila iz Uredbe (ES) št. 854/2004 in torej lahko jamčijo, da navedeni proizvodi, izvoženi v Unijo, izpolnjujejo sanitarne pogoje iz zakonodaje Unije za varovanje zdravja potrošnikov.
                  
               
                     (4)
                  
                  
                     V Prilogi I k navedeni odločbi je naveden seznam tretjih držav, iz katerih je dovoljen vnos školjk, plaščarjev, iglokožcev in morskih polžev, v Prilogi II k navedeni odločbi pa seznam tretjih držav in ozemelj, iz katerih je dovoljen vnos ribiških proizvodov za prehrano ljudi. Na navedena seznama so vključene tudi omejitve za tak uvoz iz nekaterih tretjih držav.
                  
               
                     (5)
                  
                  
                     Združeno kraljestvo Velika Britanija in Severna Irska je zagotovilo potrebna jamstva, da bo skupaj s svojimi kronskimi odvisnimi ozemlji izpolnjevalo pogoje iz Uredbe (ES) št. 854/2004 za vnos pošiljk školjk, iglokožcev, plaščarjev, morskih polžev in ribiških proizvodov v Unijo za prehrano ljudi od datuma izstopa, in sicer tako, da bo še naprej spoštovalo zakonodajo Unije za začetno obdobje najmanj devet mesecev.
                  
               
                     (6)
                  
                  
                     Ob upoštevanju teh posebnih jamstev, ki jih je zagotovilo Združeno kraljestvo Velika Britanija in Severna Irska, ter za preprečitev motenj v trgovini po datumu izstopa bi bilo zato treba Združeno kraljestvo Velika Britanija in Severna Irska ter njegova kronska odvisna ozemlja vključiti na seznama tretjih držav in ozemelj iz Odločbe 2006/766/ES, iz katerih je dovoljen vnos školjk, iglokožcev, plaščarjev, morskih polžev in ribiških proizvodov za prehrano ljudi.
                  
               
                     (7)
                  
                  
                     Prilogi I in II k Odločbi 2006/766/ES bi bilo zato treba ustrezno spremeniti.
                  
               
                     (8)
                  
                  
                     Ta sklep bi se moral uporabljati od 1. novembra 2019, razen če se pravo Unije na ta datum še naprej uporablja za Združeno kraljestvo Velika Britanija in Severna Irska ter v njem.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Prilogi I in II k Odločbi 2006/766/ES se spremenita v skladu s Prilogo k temu sklepu.
         
         
            Člen 2
            Ta sklep se uporablja od 1. novembra 2019.
            Vendar se ne uporablja, če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
         
         
            Člen 3
            Ta sklep je naslovljen na države članice.
         
         
            V Bruslju, 23. oktobra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 139, 30.4.2004, str. 206.
         
            (2)  Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
         
            (3)  Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (UL L 320, 18.11.2006, str. 53).
      
      
         
            PRILOGA
            Prilogi I in II k Odločbi 2006/766/ES se spremenita:
            
                        (1)
                     
                     
                        tabela v Prilogi I k Odločbi 2006/766/ES se spremeni:
                        
                                    (a)
                                 
                                 
                                    za vnosom za Čile se vstavita naslednji vrstici:
                                    
                                                „GB
                                             
                                             
                                                ZRUŽENO KRALJESTVO VELIKE BRITANIJE IN SEVERNE IRSKE
                                             
                                             
                                                 
                                             
                                          
                                                GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    (b)
                                 
                                 
                                    za vnosom za Grenlandijo se vstavita naslednji vrstici:
                                    
                                                „IM
                                             
                                             
                                                OTOK MAN
                                             
                                             
                                                 
                                             
                                          
                                                JE
                                             
                                             
                                                JERSEY“
                                             
                                             
                                                 
                                             
                                          
                              
                  
                        (2)
                     
                     
                        tabela v Prilogi II k Odločbi 2006/766/ES se spremeni:
                        
                                    (a)
                                 
                                 
                                    za vnosom za Gabon se vstavi naslednja vrstica:
                                    
                                                „GB
                                             
                                             
                                                ZRUŽENO KRALJESTVO VELIKE BRITANIJE IN SEVERNE IRSKE“
                                             
                                             
                                                 
                                             
                                          
                              
                                    (b)
                                 
                                 
                                    za vnosom za Gruzijo se vstavi naslednja vrstica:
                                    
                                                „GG
                                             
                                             
                                                GUERNSEY“
                                             
                                             
                                                 
                                             
                                          
                              
                                    (c)
                                 
                                 
                                    za vnosom za Izrael se vstavi naslednja vrstica:
                                    
                                                „IM
                                             
                                             
                                                OTOK MAN“
                                             
                                             
                                                 
                                             
                                          
                              
                                    (d)
                                 
                                 
                                    za vnosom za Iran se vstavi naslednja vrstica:
                                    
                                                „JE
                                             
                                             
                                                JERSEY“